**HASZNÁLATI ÚTMUTATÓ BELLELLI RABBIT HANDLEFIX ELŐRE SZERELHETŐ KERÉKPÁROS GYERMEKÜLÉSEKHEZ**

A gyerekülés használata előtt figyelmesen olvassák el az utasításokat, melyek az idegen nyelvű használati útmutató színes ábráira is hivatkoznak (betű jelöléssel). Gondosan őrizzék meg a későbbi tanulmányozás céljából. A termék alkalmazása előtt olvassák el azon ország közúti közlekedési rendjét, ahol azt használni fogják.

**FIGYELMEZTETÉS**

• Ne helyezzenek egyéb terheket is a gyerekülésre.

• Az esetleges egyéb terhek szállításához más tartóeszközöket használjanak, mint például egy hátsó csomagtartót.• A gyerekülés és a tartóelemeinek bármilyen jellegű átalakítása tilos. A gyártó vagy a viszonteladó nem felel az átalakításból eredő esetleges károkért.

• A kerékpár irányíthatósága érezhetően megváltozhat, különösképpen az egyensúlyozást, a kormányzást és a fékezést illetően, amikor gyerek van a gyerekülésben.

• A kormány elfordíthatóságát a gyerekülés csökkentheti. Cseréljék ki a kormányt, ha a gyerekülés minden egyes oldalon 45° alá csökkenti a fordulási szöget.

• Soha ne állítsák le a kerékpárt úgy, hogy a gyermeket őrizetlenül hagyják a gyerekülésben.

• Ne használják a gyerekülést, ha annak és/vagy a kerékpárnak bármelyik része törött vagy hiányzik.

• Vegyék fel a kapcsolatot a gyártóval vagy a viszonteladóval a gyereküléshez esetleg szükséges cserealkatrészek beszerzése céljából.

• Balesetet követően az egész gyerekülést cseréljék ki, még ha látható sérülések nem is tapasztalhatóak rajta.

**ÁLTALÁNOS INFORMÁCIÓK**

• Első gyerekülés maximum 15 kg súlyú gyermekek számára; rendszeresen ellenőrizzék, hogy a gyermek súlya nem haladja-e meg ezt a határértéket.

• Csak olyan gyermekek számára alkalmazzák, akik segítség nélkül képesek egyedül és hosszabb ideig ülve maradni (körülbelül 9/12 hónapos kortól).

• Olyan 26” - 28”-s kerekekkel rendelkező kerékpárokon alkalmazzák, amelyek legalább 18 kg-os többletsúlyt elbírnak.

• Olvassák el a kerékpárra vonatkozó használati utasítást vagy a viszonteladójától kérjenek felvilágosítást.

• Ne szereljék fel előre döntve a gyerekülést.

• Kissé hátrafelé döntsék azért, hogy az jobban megtartsa a gyereket.

• A menetiránnyal szemben szereljék fel a gyerekülést.

• Ne alkalmazzák a gyerekülést robogón, scooter-en vagy motorkerékpáron, elektromos kerékpáron, versenykerékpáron és rugós felfüggesztéssel ellátott kerékpáron.

• Figyeljenek arra, hogy a gyermek vagy a vezető semmilyen végtagja vagy ruhája ne szoruljon be a kerékpár mozgásban lévő részeibe vagy a gyerekülésbe (pl. a fékekbe).

• Figyeljenek arra, hogy a gyermek ne tegye be az ujjait a nyereg rugói közé. Nyeregvédőt vagy belső rugós nyerget használjanak.

• Figyeljenek arra, hogy a gyermek ne tegye be az ujjait vagy a lábait a kerékpár kerékküllői közé. Szoknyavédő használata javasolt.

• Figyeljenek arra, hogy a gyermek ne nyúlhasson éles vagy hegyes részekhez (pl.kifűződött fékhuzalok).

• Mindig kössék be a gyermeket az övvel és a lábtartó szíjakkal.

• Bizonyosodjanak meg arról, hogy a gyermek megfelelően, még a kerékpárosnál is jobban fel van öltözve és eső esetén védett.

• A gyermek fejére alkalmas méretű, honosított sisakot használjanak.

• Soha ne szállítsanak egyszerre két gyermeket.

• A kerékpáros legalább 16 éves kell legyen.

• A gyerekülés minden szíját kössék be még akkor is, amikor nem szállítanak gyermeket.

• Ellenőrizzék, hogy a szíjak ne érjenek le a kerékpár kerekéig vagy más mozgó részéig, akár rajta ül a gyermek, akár nem.

• Ne hagyják a gyerekülést a napon: a túlmelegedett műanyag megégetheti a gyermeket.

• Szereljék le a gyerekülést a kerékpárról minden olyan alkalommal, amikor a kerékpárt egy jármű külső részén kell szállítaniuk (pl. egy autó tetején, egy utánfutón vagy egy lakóautó hátoldalán).

• Rendszeresen vizsgálják meg a kerékpárt: gumikat, fékeket, lámpákat, stb.

• Szappanos vízzel rendszeresen mossák le a gyerekülést. Agresszív anyagokat ne használjanak.

**A GYEREKÜLÉS FELSZERELÉSE**

Ne végezzék el a felszerelési műveleteket akkor, amikor a gyermek a gyerekülésben van. A felszerelés megkezdése előtt azonosítsanak be minden alkatrészt (A ábra).

**A tartóblokk felszerelése**

Szereljék fel a kerékpárváz köré a tartóblokkot úgy, ahogy azt a B ábra mutatja.

**FIGYELEM:** Ellenőrizzék, hogy a fékek és a váltó vezetékei ne ütközzenek a blokkhoz! Ne szereljék a gyermekülést tartó blokkot a kerékpár kormányára!

Válasszák ki a vázhoz legalkalmasabb szűkítőket (C ábra). Illesszék azokat a nyílásokba.

Lazán és egyenlő mértékben szorítsák meg a csavaranyákat (D ábra).

A tartóblokknak szabadon kell csúsznia a kerékpár váza mentén; a végleges rögzítésre akkor kerül sor, amikor meghatározták a gyerekülés helyes pozícióját (lásd a GYEREKÜLÉS FELSZERELÉSE A KERÉKPÁRRA bekezdést).

**A tartóvilla felszerelése a gyerekülésre**

Helyezzék a tartóvillát a gyerekülés ülőrésze alá (E ábra). Illesszék be a csavarokat az ülőrészbe (F ábra). Helyezzék a rögzítőlemezt a gyerekülés alá (G ábra). Szorítsák meg a csavaranyákat a tartóvilla rögzítéséhez (H ábra).

**A gyerekülés felszerelése a kerékpárra**

Tartsák benyomva a blokkon lévő sárga gombot és illesszék be a tartóvillát a blokk felső részén lévő furatokba (I ábra).

Figyelem: a beillesztés végrehajtása után győződjenek meg arról, hogy a sárga gomb kattant. Ha az nem kattant, akkor a villa nincs helyesen beillesztve: ismételjék meg a műveletet. Állapítsák meg a legjobb pozíciót a gyerekülés számára:

• A kerékpárosnak elegendő helye kell legyen ahhoz, hogy kényelmesen kormányozzon és

pedálozzon.

• Ellenőrizzék, hogy a térdek ne ütközzenek a gyerekülésbe pedálozás közben.

• Ellenőrizzék, hogy a kormány ne akadjon be a gyerekülésbe, amikor kormányoznak.

• Hagyjanak elegendő teret arra, hogy kényelmesen beültethessék a gyereket a gyerekülésbe és abból kivehessék.

• A haladás folyamán elegendő tér kell legyen a gyermek lábai számára.

• Ellenőrizzék, hogy a gyerekülés nem ütközik-e a pedálokkal, fékekkel, váltóval és a kerékpár más mozgó részeivel.

• Állítsák egyvonalba a gyerekülést a kerékpár középvonalával.

• Alaposan húzzák meg a csavaranyákat.

**Figyelem:** Rendszeresen ellenőrizzék a csavarok állapotát. A rögzítések a használat folyamán meglazulhatnak.

**A gyerekülés leszerelése a kerékpárról**

Tartsák benyomva a sárga gombot a blokkon és felfelé húzva vegyék ki a tartóvillát.

**A LÁBTARTÓK FELSZERELÉSE ÉS BEÁLLÍTÁSA**

Ne végezzék el ezeket a műveleteket akkor, amikor a gyermek a gyerekülésben van.

**A lábtartók felszerelése**

Fogják meg a bal lábhoz készült tartóelemet (felismerhető a hátsó részen belenyomott L jel

alapján).

Vezessék be a bal lábszárnak kialakított függőleges mélyedésbe.

Nyomják teljesen felfelé.

Fogják meg a bal tartóelemhez tartozó rögzítőkart (felismerhető a hátsó részen belenyomott

SX jel alapján).

Illesszék be a rögzítőkart a tartóelem mögött lévő furatba. Kívülről vezessék be és teljesen

nyomják rá (L ábra).

Zárják le a rögzítőkart úgy, hogy nyomják lefelé addig, amíg egy kattanást nem észlelnek.

Ismételjék meg ugyanazokat a műveleteket a jobb lábhoz készült tartóelemmel is.

**A lábtartók magasságának beállítása**

A gyerekülés használata előtt ellenőrizzék, hogy a gyermek lábai teljesen a tartóelemekre támaszkodnak-e.

A lábtartók magasságának beállításához:

• Forgassák felfelé a tartóelem mögötti rögzítőkart (M ábra).

• Tolják el a tartóelemet felfelé vagy lefelé a kívánt pozíció eléréséig.

• Zárják el a rögzítőkart úgy, hogy nyomják lefelé addig, amíg egy kattanást nem észlelnek.

**UTOLSÓ ELLENŐRZÉS**

Ne végezzék el ezeket a műveleteket akkor, amikor a gyermek a gyerekülésben van!

Kézzel fogva tolják a kerékpárt néhány méteren keresztül, közben pedig ellenőrizzék, hogy semmilyen mozgásban lévő rész ne érjen a gyereküléshez, ne lógjanak a szíjak a kerék közelébe és a fékek és pedálok hatékonyan működjenek.

**A GYERMEK BEHELYEZÉSE A GYEREKÜLÉSBE**

Nyomják be a középső csat gombját addig, amíg egy kattanás nem jelzi a fog kiakadását (N ábra).

Ültessék be a gyermeket. Vezessék a szíjakat kétoldalt a gyermek feje mellett (O ábra).

Kapcsolják be a középső csatot (P ábra). Teljesen nyomják be a csatot a nyílásba addig, amíg egy kattanást nem hallanak.

Állítsák be az övön található bújtatókat oly módon, hogy az övek a gyermek testéhez simuljanak (Q ábra).

Tegyék be a gyermek lábait a tartóelemekbe.

Csatolják be a szíjakat úgy, hogy azokat akasszák a lábtartó hátuljára erősített pecekre (R ábra).

A haladás folyamán időnként győződjenek meg arról, hogy a gyermek mindig helyesen be van-e kötve.

**A GYERMEK KIVÉTELE A GYEREKÜLÉSBŐL**

Akasszák ki a lábakat leszorító szíjakat.

Nyomják be a középső csat gombját addig, amíg egy kattanás nem jelzi a fog kiakadását.

Felfelé húzva vegyék ki a csatot. Bújtassák át a szíjakat a gyermek fején.

**GARANCIA**

A garanciális feltételek megtalálhatóak a jótállási jegyen.

**IMPORTŐR/FORGALMAZÓ**: BikeFun Kft.

HU-1211. BP. Asztalosipar u. 1-3.

www.bikefun.hu / info@bikefun.hu

**GYÁRTÓ**: Bellelli Srl

Via Meucci 232, 45021 Badia Polesine (RO), Olaszország

[www.bellelli.com](http://www.bellelli.com) / info@bellelli.com